Diari Oficial de la Generalitat Valenciana


Sumari del DOGV 6783, del 28-05-2012 (2012/4696)

Notificació de la sentència dictada en el juí ordinari número 648/2010.
-----------------------------------------------------------------------

### Dades del document

Número de DOGV
:   6783

Data del DOGV
:   28-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4696


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el juí ordinari número 648/2010. [2012/4696]  
Procediment ordinari 000648/5162-CG  
De: María Llanos Almazán López, Pedro Valentín Almazán López i Valentín Almazán Utiel.  
Procuradora: María de los Llanos Plaza Orozco.  
Contra: Purificación León Cañizares.  
Procurador/a: -.  
Ángel Martínez Lozano, secretari judicial del Jutjat de Primera Instància número 15 de València, fa saber:  
Que en virtut del que s'ha acordat en les actuacions de referència, i de conformitat amb el que disposen els articles 156.4 i 164 de la Llei d'Enjudiciament Civil, mitjançant este edicte es notifica, a Purificación León Cañizares (declarada en rebel·lia), la sentència dictada en les actuacions la part dispositiva de la qual és del tenor literal següent:  
«Dispositiva  
Estime la demanda presentada per María i Pedro Almazán López representats per la procuradora Llanos Plaza Orozco contra Purificación León Cañizares, en rebel·lia, i en conseqüència declare:  
1. La nul·litat parcial del testament atorgat per Valentín Almazán Utiel en data 27 de juliol de 1984, davant del notari de València Ángel Pastor Dancausa, amb el número 2679 del seu protocol, per preterició d'hereus forçosos o desheretament, sense causa, en allò que perjudique la legítima dels demandants que són descendents del causant, als quals els correspon els dos terços de l'herència, queda subsistent el terç de lliure disposició per a Purificación León Cañizares, hereva testamentària.  
2. Es declara oberta la successió abintestat de Valentín Almazán Utiel, finat a València el dia 3 de setembre de 2007, pel que fa als dos terços de l'herència.  
3. Es condemna a la demandada a sotmetre's a esta declaració.  
Respecte de les costes, pertoca imposar-les a la part demandada.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn i DA 15a LO 1/2009).  
El recurs s'interposarà per mitjà d'escrit presentat en este Jutjat en el termini de 20 dies hàbils comptadors des de l'endemà de la notificació, i s'exposaran les al·legacions en què es basa la impugnació, a més d'esmentar la resolució contra la qual apel·la i les decisions que impugna (art. 458 LECn). Per a la interposició, haurà d'acreditar-se haver consignat 50 euros en el compte del Jutjat número 4486, i s'indicarà sempre en el concepte que es tracta de "Recurs", seguit del codi "02 civil-apel·lació". S'han de realitzar tants ingressos diferenciats com resolucions siguen objecte de recurs.  
Esta és la meua sentència, que pronuncie, mane i firme».  
I perquè així conste i valga de notificació en forma a la demandada, Purificación León Cañizares, expedisc este edicte.  
  
València, 11 d'abril de 2012.- El secretari judicial: Ángel Martínez Lozano.